b'\n_START_ARTICLE_\nJernej \xc5\xa0tromajer\n_START_SECTION_\n\xc5\xbdivljenjepis\n_START_PARAGRAPH_\nPo izobrazbi je doktor znanosti. Na Fakulteti za dru\xc5\xbebene vede je poleg tega magistriral iz svetovnih \xc5\xa1tudij in doktoriral iz politologije. V \xc4\x8dasu doktorskega \xc5\xa1tudija je v okviru programa Fulbright deloval kot gostujo\xc4\x8di raziskovalec na Univerzi Wisconsina-Madison v ZDA._NEWLINE_\xc5\xa0tromajer je nekdanji predsednik Dija\xc5\xa1ke organizacije Slovenije in \xc5\xa0tudentske organizacije Univerze v Ljubljani, namestnik predsednika \xc5\xa0tudentske organizacije Slovenije ter nekdanji \xc4\x8dlan Sveta Vlade RS za mladino in Sveta Vlade RS za \xc5\xa1tudentska vpra\xc5\xa1anja. V \xc4\x8dasu \xc5\xa1tudija je opravil tudi pripravni\xc5\xa1tvo na slovenskem veleposlani\xc5\xa1tvu v Washingtonu._NEWLINE_Pred imenovanjem za dr\xc5\xbeavnega sekretarja na Ministrstvu za izobra\xc5\xbeevanje, znanost in \xc5\xa1port je bil zaposlen kot svetovalec poslanske skupine v Dr\xc5\xbeavnem zboru RS. Jernej \xc5\xa0tromajer je tudi ob\xc4\x8dinski svetnik v Ob\xc4\x8dini Slovenske Konjice in \xc4\x8dlan mre\xc5\xbee mladih akademikov FEPS Young Academics Network, ki deluje v okviru mo\xc5\xbeganskega trusta Foundation for European Progressive Studies (FEPS)._NEWLINE_Jernej \xc5\xa0tromajer je politi\xc4\x8dno aktiven tudi v lokalnem okolju. Na lokalnih volitvah v Sloveniji 2014 je bil v ob\xc4\x8dinski svet ob\xc4\x8dine Slovenske Konjice. V mandatu 2014\xe2\x80\x932018 je postal znan kot \xc2\xbbborec za konji\xc5\xa1ki bazen\xc2\xab. Na lokalnih volitvah 2018 je bil na listi Socialnih demokratov ponovno izvoljen v ob\xc4\x8dinski svet.'